|  |
| --- |
| ΕΚΑ  ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:[**eka.press@gmail.com**](mailto:eka.press@gmail.com) ■

|  |  |
| --- | --- |
| Αρ. Πρωτ.: 2359 | Αθήνα, 3/9/2014 |
|  |  |

**ΔΕΛΤΙΟ ΤΥΠΟΥ**

Η Διοίκηση του Ε.Κ.Α. καταγγέλλει την παράνομη και εκδικητική απόλυση, που πραγματοποίησε η εταιρεία **ΔΡΑΚΟΣ ΠΟΛΕΜΗΣ**, του μέλους του Δ.Σ. του συνδικάτου μετάλλου Αθήνας «Ο ΠΡΟΜΗΘΕΑΣ», Παπουτσή Γιάννη.

Ο εν λόγω συνδικαλιστής, μέλος και του Δ.Σ. του επιχειρησιακού σωματείου, έχει υποστεί εδώ και 2 χρόνια τα πάνδεινα από την εργοδοσία. Έχει 2 αποφάσεις υπέρ του από την επιθεώρηση εργασίας. Η μία για παράνομη μείωση μισθού και η δεύτερη για παράνομη εφαρμογή εκ περιτροπής εργασία καταχρηστικά σε αυτόν, ενώ εργαζόμενοι με την ίδια ειδικότητα εργάζονταν 5ήμερο. **Η εργοδοσία αρνείται να εφαρμόσει τις αποφάσεις της επιθεώρησης εργασίας.**

Η Διοίκηση της επιχείρησης, τα τελευταία χρόνια μέχρι και πρόσφατα, απολύει εργαζόμενους από τη μία και από την άλλη καταστρατηγεί προς το χειρότερο νόμους που από τη φύση τους είναι αντεργατικοί, επιφέρουν μειώσεις αποδοχών κλπ.

Απαιτούμε από τον Υπουργό Εργασίας να παρέμβει ΑΜΕΣΑ και να ανακληθεί ΑΜΕΣΑ η παράνομη απόλυση, να σταματήσει τώρα η εργοδοσία όλες τις παρανομίες και την καταστρατήγηση προς το χειρότερο ακόμα και αυτών των αντεργατικών μέτρων που έχει ψηφίσει η βουλή.

Το Δ.Σ.